নতুন ভূমিকায় দীপা কর্মকার। বেঙ্গল বেসবল সংস্থার ব্র্যান্ড অ্যাম্বাসাডর হলেন পদ্মশ্রী পুরস্কার পাওয়া দীপা এবং তাঁর কোচ বিশ্বেশ্বর নন্দী। এবার বাংলার খেলার প্রসারে এগিয়ে এলেন ত্রিপুরার বঙ্গ-তনয়া।
শনিবার বেঙ্গল বেসবল সংস্থার বার্ষিক সভায় দীপা ও বিশ্বেশ্বরকে ব্র্যান্ড অ্যাম্বাসাডর করার সিদ্ধান্ত নেওয়া হয়। সংস্থার সভাপতি অজয় ঘোষ শনিবার সেই কথাই ঘোষণা করেন। এবেলা.ইন-এর পক্ষ থেকে যোগাযোগ করা হলে দীপা  ও তাঁর কোচ বিশ্বেশ্বর জানিয়ে দেন, ‘‘ বেসবলের প্রচার ও প্রসারে যতদূর সম্ভব সাহায্য করব। এই খেলা এগিয়ে গেলে আমাদেরই ভাল লাগবে। বেঙ্গল বেসবল সংস্থা এই খেলা ছড়িয়ে দিক রাজ্যে।’’